Oddbjørn Leirvik

Oddbjørn Birger Leirvik (født 18. august 1951 i Ålesund) er professor emeritus i interreligiøse studier ved Det teologiske fakultet, Universitetet i Oslo. Hans primære forskningsfelt er islam og kristen-muslimske relasjoner; religionsdialog; religionsteologi; flerkulturell etikk; religionskritikk. Fra 2006 har han vært leder for masterstudiet i Religion og samfunn ved Det teologiske fakultet, der han i perioden 2015-2018 var studiedekan. I perioden 2004-2010 var han medlem av den sentrale forskergruppen i forskningsprogrammet Kulturell kompleksitet i det nye Norge, Culcom ved Universitetet i Oslo. Fra 2011 til 2013 ledet han det tverrfaglige forskningsnettverket Religion i pluralistiske samfunn (PluRel) ved Universitetet i Oslo. Han er også en av initiativtakerne til European Society for Intercultural Theology and Interreligious Studies (styremedlem 2005-2011, leder 2011-2013).
Han har tidligere vært stipendiat ved Det teologiske fakultet (fra 1996), prest ved og leder for dialogsenteret Emmaus (1993-1996), prest i Paulus kirke i Oslo (1984-1993), og studentprest/generalsekretær i Norges Kristelige Studentforbund (1979–1983). 
Leirvik har vært engasjert i oppbygning av flere fora for religionsdialog i Norge. Han var blant initiativtakerne til Kontaktgruppa  for Mellomkirkelig råd og Islamsk Råd og var leder/medlem av gruppa fra starten i 1993 til 2008 (varamedlem 2008-2013). Fra begynnelsen av 1990-tallet var han også involvert i utviklinga av dialogsenteret Emmaus (nå: Kirkelig dialogsenter) og deltok i organiseringa av de store tros- og livssynsdialogene ved Nansenskolen (mellom 1992 og 1997). Leirvik har også vært medlem av kontaktgruppa mellom Den norske kirke og Buddhistforbundet og er fra 2014 medlem av kontaktgruppa mellom Den norske kirke og Human-Etisk Forbund (opprettet 2014). I 2014 ble Leirvik tildelt Samarbeidsrådet for tros- og livssynssamfunns Dialogpris.    
Leirvik var medlem av styret for Oslokoalisjonen for tros- og livssynsfrihet fra 2000 til 2008, og av det statlige Tros- og livssynspolitisk utvalg fra 2010–2012. Han var medlem av Teologisk Nemnd under Mellomkirkelig råd for Den norske kirke (for perioden 2008-2015), og av redaksjonen for tidsskriftet Kirke og kultur (2008-2017, vitenskapelig redaktør fra 2010).


== Bibliografi ==
Leirviks publikasjoner (bøker og artikler)

Egne bøkerRelionskritikk på norsk. Kjempande humanisme. Oslo: Pax Forlag, 2022.
Religionspluralisme. Mangfald, konflikt og dialog i Norge. Oslo: Pax forlag 2016 (tidligere utgaver: 2007, 2010).
Islam og kristendom. Konflikt og dialog. Oslo: Pax forlag 2014. Ny utgave av Islam og kristendom. Konflikt eller dialog? (2006).
Interreligious Studies. A Relational Approach to Religious Activism and the Study of Religion. London: Bloomsbury Academic 2014.
Images of Jesus Christ in Islam. London, New York: Continuum 2010. Ny utgave av Images of Jesus Christ in Islam. Introduction, Survey of Research, Issues of Dialogue. Uppsala: Swedish Institute of Missionary Research 1999.
Human Conscience and Muslim-Christian Relations. Modern Egyptian thinkers on al-damir. London: Routledge 2006 > paperback-utgave 2010.
Islamsk etikk – ei idéhistorie. Oslo: Universitetsforlaget 2002.
Knowing by Oneself, Knowing with the Other. Al-damir, Human Conscience and Christian-Muslim Relations. Oslo: Unipub 2002 (doktoravhandling).
Religionsdialog på norsk. Ny og utvida utgåve. Oslo: Pax forlag 2001 (første utgave 1996).
Abrahams barn. Jødar, kristne og muslimar i historia. Oslo: Pax forlag 2000.
Møte med islam. Oslo: Pax forlag 1990.Redigerte bøkerPluralisation of Theologies at European Universities. Red.Wolfram Weisse, Julia Ipgrave, Oddbjørn Leirvik og Muna Tatari.  Münster og New York: Waxmann, 2020.
Contested Spaces, Common Ground. Space and Power Structures in Contemporary Multireligious Societies. Red. Ulrich Winkler, Lidia Rodríguez Fernandéz og Oddbjørn Leirvik. Amsterdam: Brill Rodopi 2016.
Sannhetens øyeblikk. Israel, Palestina og Den norske kirke. Red. Oddbjørn Leirvik, Kjetil Fretheim og Beate Fagerli. Oslo: Akademika 2013.
Sekularisme - med norske briller. Red. Sindre Bangstad, Oddbjørn Leirvik og Ingvill Thorson Plesner. Oslo: Unipub 2012. 195 s.
Interreligious Hermeneutics in Pluralistic Europe. Between Texts and People. Red. David Cheetham, Ulrich Winkler, Oddbjørn Leirvik og Judith Gruber. Amsterdam and New York: Rodopi 2011.
Verdier. Red. Oddbjørn Leirvik og Åse Røthing. Oslo: Universitetsforlaget. 2008.
Teaching for Tolerance in Muslim majority societies. Eds. Recep Kaymakcan and Oddbjørn Leirvik. Istanbul: Centre for Values Education 2007.
The Power of Faiths in Global Politics. Eds. Sturla Stålsett and Oddbjørn Leirvik, with Peter Beyer. Oslo: Novus Press 2004.


== Referanser ==


== Eksterne lenker ==
(no) Publikasjoner av Oddbjørn Leirvik i forskningsdokumentasjonssystemet CRIStin
Oddbjørn Leirviks heimeside på Det teologiske fakultets sider
Sekulær religionsdialog? TF/UiO januar 2013
Religionsdialog motvirker konflikt, UiO oktober 2011
Alvorsmannen, Klassekampen april 2007
Det hellige rommet mellom kristne og muslimer, Culcom/UiO 2005